Diari Oficial de la Generalitat Valenciana


Sumari del DOGV 4133, del 22-11-2001 (2001/11478)

ORDRE de 19 de novembre de 2001, de la Conselleria d'Economia, Hisenda i Ocupació, per la que s'incrementen els crèdits màxims consignats en l'Ordre de 15 de febrer de 2001, per a finançar els programes d'Escoles Taller, Cases d'Oficis, unitats de Promoció i Desenvolupament i els centres d'Iniciativa Empresarial i els tallers d'Ocupació per a l'exercici 2001.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4133

Data del DOGV
:   22-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11245


Data del document
:   19-11-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * ensenyament professional
    * ajuda a l'ocupació
    * suport econòmic
    * formació professional
    * accés a la professió

ORDRE de 19 de novembre de 2001, de la Conselleria d'Economia, Hisenda i Ocupació, per la que s'incrementen els crèdits màxims consignats en l'Ordre de 15 de febrer de 2001, per a finançar els programes d'Escoles Taller, Cases d'Oficis, unitats de Promoció i Desenvolupament i els centres d'Iniciativa Empresarial i els tallers d'Ocupació per a l'exercici 2001. [2001/11068]
  
L'Ordre de 15 de febrer de 2001, de la Conselleria d'Economia, Hisenda i Ocupació(DOGV núm. 3951, de 2 de març de 2001), per la qual es publiquen les línies pressupostàries i els crèdits màxims que han de finançar en l'exercici 2001 els programes regulats en l'Ordre de 23 de juny de 1999, de la Conselleria d'Ocupació, Indústria i Comerç (DOGV núm. 3.534,de 8 de juliol de 1999), en la qual es regulen els programes d'Escoles Taller i Cases d'Oficis, les unitats de Promoció i Desenvolupament i els centres d'Iniciativa Empresarial i els programes de Tallers d'Ocupació, i se'n modifiquen determinats aspectes; i l'Ordre de 13 d'agost de 2001, la Conselleria d'Economia, Hisenda i Ocupació, per la qual s'incrementen els crèdits màxims consignats en l'anterior Ordre (DOGV núm. 4.067, de 20 d'agost de 2001), estableixen per al Programa de Tallers d'Ocupació regulat en el capítol II del títol I, una dotació de 7.535.417.479 pessetes (74.008.156,70 euros), dels quals 9.677.487.402 pessetes (67.908.020,66 euros) es pagaran a càrrec del pressupost vigent i els 5.930.078.277 de pessetes (6.010.121,04 euros) restants es pagaran a càrrec del pressupost de l'exercici 2002.
  
Avançada la gestió de les subvencions mencionades, es revela necessari procedir a incrementar les citades dotacions per als anys 2001 i 2002 com a conseqüència dels crèdits generats a partir de la resolució dels compromisos adquirits i del crèdit existent en la línia T2946000 del programa 322.20.
  
En conseqüència, i en ús de les facultats conferides per la Llei 5/1983, de 29 de desembre, de Govern Valencià, i d'acord amb l'article 47.11 del Text Refós de la Llei d'Hisenda Pública de la Generalitat Valenciana,
  
ordene
  
Article únic
  
Incrementar l'import global màxim de les subvencions destinades a finançar el Programa de Tallers d'Ocupació, regulat en el capítol II del títol I de l'Ordre de 23 de juny de 1999, de la Conselleria d'Ocupació, Indústria i Comerç en 83.932.205 de pessetes (246.414'96 euros), dels quals 47.180.173 de pessetes (96.161'93 euros) seran a càrrec del pressupost vigent, i els 33.553.354 de pessetes (150.253'02 euros) restants seran a càrrec del pressupost del 2002, situant-se l'import màxim per a les citades subvencions l'any 2001 en 2.077.470.268 pessetes (86.392.741,59 euros) i l'any 2002 en 5.054.508.989 de pessetes (6.160.374,06 euros).
  
Les citades subvencions es finançaran a càrrec del programa 322.20, línia T2946000.
  
El pagament de les anualitats de l'any 2002 queda subordinat a l'existència de crèdit adequat i suficient en els pressupostos de la Generalitat Valenciana per al citat exercici.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 de novembre de 2001
  
El conseller d'Economia, Hisenda i Ocupació,